rejauldu/bengali-wikipedia huggingface dataset:
সাবা হামিদ (  ) হলেন একজন পাকিস্তানি টেলিভিশন অভিনেত্রী।   প্রাথমিক জীবন  সাবা হামিদ পাকিস্তানের লাহোরের লেখক ও কলামিস্ট হাইদ আখতারের কন্যা। তিনি লাহোর কলেজ ফর উইমেন ইউনিভার্সিটিতে পড়াশোনা করেছেন। তার আরও তিনটি বোন এবং একটি ভাই রয়েছে।   কর্মজীবন  সাবা হামিদ ১৯৭৮ সালে টেলিভিশনে অভিনেত্রী হিসেবে তার তিন দশকের দীর্ঘ কর্মজীবন শুরু করেছিলেন এবং ১৯৮০-এর দশকের মাঝামাঝি থেকে ১৯৯০-এর দশকের মাঝামাঝি পর্যন্ত থিয়েটারেও কাজ করেছেন।Pakistani mother-daughter celebrities who are too good to be ignored Business Recorder (newspaper), Published 21 April 2018, Retrieved 6 April 2019   ব্যক্তিগত জীবন  সাবা হামিদ সৈয়দ পারভেজ শফির সাথে বিবাহ বন্ধনে আবদ্ধ হয়েছিলেন। অভিনেত্রী ও গায়িকা মীশা শফী হল তার কন্যা। ফারিস শফি নামে তার একটি ছেলেও রয়েছে।Coke Studio and 'The Reluctant Fundamentalist' changed my life: Meesha Shafi Dawn (newspaper), Published 17 November 2014, Retrieved 6 April 2019 পারভেজ শফির সাথে বিবাহবিচ্ছেদের পরে তিনি অভিনেতা ওয়াসিম আব্বাসকে বিয়ে করেছেন।   তথ্যসূত্র      বহিঃসংযোগ       বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি কৌতুকাভিনয়শিল্পী বিষয়শ্রেণী:লাহোরের অভিনেত্রী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:নারী টেলিভিশন প্রযোজক বিষয়শ্রেণী:লাহোরের ব্যক্তি বিষয়শ্রেণী:নিগার পুরস্কার বিজয়ী
প্রথম আলাউদ্দিন ফিরোজ শাহ ছিলেন সুলতান শিহাবউদ্দিন বায়েজিদ শাহর পুত্র ও উত্তরসুরি। সুলতান হলেও তার ক্ষমতা নামেমাত্র ছিল। দিনাজপুরের জমিদার রাজা গণেশ এসময় মূল ক্ষমতার অধিকারী ছিলেন। কয়েকমাস শাসন করার পর গণেশ তাকে ক্ষমতাচ্যুত করেন। ৮১৭ হিজরিতে মুয়াজজামাবাদ (পূর্ব বাংলা) ও সাতগাও (দক্ষিণ বাংলা) থেকে জারি করা প্রথম আলাউদ্দিন ফিরোজ শাহর মুদ্রা পাওয়া গেলেও রাজধানী ফিরোজাবাদ (পান্ডুয়া) থেকে জারি করা মুদ্রা পাওয়া যায়নি। ক্ষমতাচ্যুত হওয়ার পর তিনি রাজধানী ত্যাগ করে দক্ষিণ ও পূর্ব বাংলার উপর কর্তৃত্ব স্থাপনের প্রচেষ্টা চালান। কিন্তু গণেশ তাকে পরাজিত ও হত্যা করেন।  আরও দেখুন বাংলার শাসকগণ বাংলার ইতিহাস বাংলাদেশের ইতিহাস ভারতের ইতিহাস   তথ্যসূত্র   বিষয়শ্রেণী:বাংলার ইতিহাস বিষয়শ্রেণী:বাংলার শাসক বিষয়শ্রেণী:ইলিয়াস শাহী রাজবংশ বিষয়শ্রেণী:১৫শ শতাব্দীর ভারতীয় রাজশাসক
অগ্নি শামুক () মলাস্কা পর্বের এক বিরল প্রজাতির শামুক। শামুকদের মধ্যে এদের আকৃতি সবচেয়ে বৃহৎ। এরা বিষাক্ত নয়।  এদের দেহের মাংসল অংশ লাল রঙের হওয়ায় এদেরকে অগ্নির সাথে তুলনা করা হয়। এদের খোলস খুবই অল্প ক্যলসিয়াম দ্বারা গঠিত, তবে পুরু। ফলে এদের খোলস খুবই বিরল। এ কারণে এদের খোলস অনেকে অবৈধভাবে উচ্চ অর্থের বিনিময়ে বিক্রি করতে চায়। এদেরকে শীতলতায় রাখতে হয়। উষ্ণতায় এরা সহজে বেঁচে থাকতে পারে না।    তথ্যসূত্র
জিও নিউজ একটি পাকিস্তানি প্রাইভেট টেলিভিশন সংবাদ চ্যানেল যেটি 'ইন্ডিপেনডেন্ট মিডিয়া কর্পোরেশন' মালিকাধিন এবং পরিচালনাধিন হিসেবে বিশেষভাবে স্বীকৃত। এছাড়াও এটির সহকারী প্রতিষ্ঠান ‌‍'জং গ্রুপ অব নিউজপেপার' মালিকানাধিন হিসেবেও পরিচিত।  অনুষ্ঠানমালা  মেরে মুতাবিক  আপাস কি বাত   ক্যাপিটাল টক   জুগনু  রিপোর্ট কার্ড  হাম সাব উম্মিদ সে হ্যায়  নয়া পাকিস্তান  আজ শাহজিব খানজাদা কে সাথ   এক দিন জিও কে সাথ   জিরগা  বুরকা অ্যাভেঞ্জার  জিও কার্টুন  খাবারনাক  স্কোর   জিও পাকিস্তান মরনিং শো  তথ্যসূত্র  বহিঃসংযোগ , Geo Television Network, Homepage, Retrieved 29 Aug 2016  বিষয়শ্রেণী:পাকিস্তানের গণমাধ্যম বিষয়শ্রেণী:পাকিস্তানি টেলিভিশন চ্যানেল বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:যুক্তরাজ্যের উর্দু ভাষার টেলিভিশন চ্যানেল বিষয়শ্রেণী:পাকিস্তানের টেলিভিশন স্টেশন বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০২-এ পাকিস্তানে প্রতিষ্ঠিত বিষয়শ্রেণী:পাকিস্তানে রক্ষণশীলতা
কুশ বলতে সাধারণত খাঁটি বা হাইব্রিড ক্যানাবিস ইন্ডিকা স্ট্রেন বোঝায়।  বিশুদ্ধ সি. ইন্ডিকা স্ট্রেইনের মধ্যে রয়েছে আফগান কুশ, হিন্দুকুশ, সবুজ কুশ এবং বেগুনি কুশ।  সি. ইন্ডিকার হাইব্রিড স্ট্রেইনের মধ্যে রয়েছে ব্লুবেরি কুশ এবং গোল্ডেন জ্যামাইকান কুশ।  "কুশ" শব্দটি এখন গাঁজার জন্য একটি অপশব্দ হিসাবেও ব্যবহৃত হয়।   কুশ গাঁজার উৎপত্তি মূলত আফগানিস্তান, উত্তর পাকিস্তান এবং উত্তর-পশ্চিম ভারতের  ল্যান্ডরেস উদ্ভিদ থেকে যার নামটি এসেছে হিন্দুকুশ পর্বতশ্রেণী থেকে। ১৯৭০-এর দশকের মাঝামাঝি থেকে শেষের দিকে গাঁজার "হিন্দু কুশ" স্ট্রেনগুলি মার্কিন যুক্তরাষ্ট্রে নিয়ে যাওয়া হয়েছিল এবং আজ পর্যন্ত সেখানে পাওয়া যাচ্ছে।   জনপ্রিয় কুশ প্রজাতির মধ্যে রয়েছে ওজি কুশ, বুব্বা কুশ এবং বেগুনি কুশ।    আরো দেখুন   মেডিকেল গাঁজা    তথ্যসূত্র   বিষয়শ্রেণী:পাকিস্তানে গাঁজা বিষয়শ্রেণী:আফগানিস্তানে গাঁজা বিষয়শ্রেণী:গাঁজা স্ট্রেন
লুইস মরগান (; জন্ম: ৩০ সেপ্টেম্বর ১৯৯৬) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে মার্কিন ক্লাব নিউ ইয়র্ক রেড বুলস এবং স্কটল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।  ২০১৭ সালে, মরগান স্কটল্যান্ড অনূর্ধ্ব-২১ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় এক বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০১৮ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন লুইস মরগান ১৯৯৬ সালের ৩০শে সেপ্টেম্বর তারিখে স্কটল্যান্ডের গ্রিনকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মরগান স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৭ সালের ২৮শে মার্চ তারিখে তিনি এস্তোনিয়া অনূর্ধ্ব-২১ দলের বিরুদ্ধে ম্যাচে স্কটল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2840923 স্কটল্যান্ডের বয়সভিত্তিক দলের হয়ে তিনি প্রায় ১ বছরে ৯ ম্যাচে অংশগ্রহণ করে ২টি গোল করেছেন।  ২০১৮ সালের ৩০শে মে তারিখে, ২১ বছর ও ৮ মাস বয়সে, উভয় পায়ে ফুটবল খেলায় পারদর্শী মরগান পেরুর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন।https://int.soccerway.com/matches/2018/05/30/world/friendlies/peru/scotland/2720124/ উক্ত ম্যাচের ৭২তম মিনিটে আক্রমণভাগের খেলোয়াড় ম্যাট ফিলিপসের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2018-mai-peru-schottland/ ম্যাচে তিনি ১৯ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/3046186 ম্যাচটি পেরু ২–০ গোলের ব্যবধানে জয়লাভ করেছিল।https://www.national-football-teams.com/matches/report/20174/Peru_Scotland.html স্কটল্যান্ডের হয়ে অভিষেকের বছরে মরগান সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০১৮  ২  ০ ২০২৪  ১  ০ সর্বমোট  ৩  ০  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:নিউ ইয়র্ক রেড বুলসের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ইন্টার মায়ামি ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:রেঞ্জার্স ফুটবল ক্লাবের খেলোয়াড়
থাম্ব|(উপরে) স্যালাম্যান্ডার, সামুদ্রিক কচ্ছপ, কুমির, পাখি, (নিচে) বাদুড়, তিমি, ছুঁচো ও মানুষের সামনের উপাঙ্গের কঙ্কাল  উপাঙ্গ বলতে প্রাণীদেহের সাথে যুক্ত বা প্রাণীদেহ থেকে অভিক্ষিপ্ত কোন অংশকে বোঝায়। উপাঙ্গ মূলত প্রাণীর চলাচলের কাজে ব্যবহৃত হয়, যেমন- হাঁটা, দৌড়ানো কিংবা কিংবা কোন কিছুতে চড়া। তবে কিছু কিছু প্রাণী তাদের সামনের উপাঙ্গগুলোকে (মানুষের ক্ষেত্রে ঊর্ধ্ব উপাঙ্গ) জিনিসপত্র বহন, ব্যবহার বা নাড়াচাড়া করার কাজে ব্যবহার করে। কিছু কিছু প্রাণী তাদের পেছনের উপাঙ্গও এসব কাজে ব্যবহার করতে পারে, যেমন পাখি, এরা এদের পেছনের পা দিয়ে শিকার করতে সক্ষম। অক্টোপাস আর মাকড়শার উপাঙ্গ আটটি। আর্থ্রোপডদের সাধারণত ছয়টি উপাঙ্গ থাকে। বেশিরভাগ মেরুদণ্ডী প্রাণীদের উপাঙ্গ চারটি। মানুষের সামনের উপাঙ্গগুলো হাত আর পেছনের উপাঙ্গগুলো পা নামে পরিচিত। মানুষের হাত দুর্বল হলেও সূক্ষ্ম সব কাজের জন্য পারদর্শী। পাখির সামনের দু'টি উপাঙ্গ ডানা আর পেছনের উপাঙ্গ দু'টি পা নামে পরিচিত। স্তন্যপায়ী প্রাণীদের বেশিরভাগই তাদের চারটি উপাঙ্গ হাঁটা, শিকার বা দৌড়ানোর কাজে ব্যবহার করে। প্রধানত ভ্রুণাবস্থায় প্রাণীদের দেহে উপাঙ্গের আবির্ভাব ঘটে, পরবর্তীতে কয়েকটি নির্দিষ্ট ধাপের পরে উপাঙ্গগুলি সঠিক অবয়বে আসে। জন্ম নেওয়ার পরে প্রাণীদের জীবনের প্রাথমিক পর্যায়েও উপাঙ্গের উন্নয়ন ঘটে, যেমন ব্যাঙ। এদের ব্যাঙাচি অবস্থায় দু'টি উপাঙ্গ থাকে। বয়স বাড়ার সাথে সাথে আরও দু'টি উপাঙ্গের আবির্ভাব ঘটে। থাম্ব|বাম|240px|টুলেরপেটন , ডেভোনিয়ান যুগের টেরাপড  বিষয়শ্রেণী:শারীরস্থান বিষয়শ্রেণী:জীববিজ্ঞান বিষয়শ্রেণী:চলনাঙ্গ (শারীরস্থান)
thumb|দিল্লি–গুরুগ্রাম সীমান্তে ৩২-লেন সংযুক্ত টোল গেট দক্ষিণ এশিয়ার বৃহত্তম এবং এশিয়ার দ্বিতীয় বৃহত্তম।   দিল্লি–গুরগ্রাম এক্সপ্রেসওয়ে () ভারতের রাজধানী শহর দিল্লির সঙ্গে দিল্লির উপশহর গুরুগ্রামকে যুক্ত করেছে। এই এক্সপ্রেসওয়েটি ৮ লেনের এবং এটি ভারতের মধ্যে ব্যস্ততম এক্সপ্রেসওয়ে। এর মোট দৈর্ঘ্য ২৭.৭ কিলোমিটার।  এই এক্সপ্রেসওয়ে দ্বারা দিল্লি ও গুড়গাঁও দিল্লি বিমানবন্দরের সঙ্গে যুক্ত। এক্সপ্রেসওয়েটি নির্মাণে খরচ হয়েছে ১০ বিলিয়ন টাকা (₹)। ৪৭.৭ কিলোমিটার (২৯.৬ মাইল) এক্সপ্রেসওয়েটি ২৩ শে জানুয়ারী, ২০০৮ সালে খোলা হয়। এই এক্সপ্রেসওয়েটি ভারতের সবচেয়ে ব্যস্ত আন্তঃ শহর রুট এবং প্রতিদিন ১৮০,০০০ টি PCUs পরিচালনা করে।   এটি দিল্লিতে ধৌল কুউনে শুরু হয় এবং গুরগাঁও (গুরুগ্রাম) এর উপকণ্ঠে শেষ হয়। রাস্তাটিতে ১১ টি ফ্লাইওভার রয়েছে এবং ৪৭ কিলোমিটার এক্সপ্রেসওয়ের (২৯ মাইল) সঙ্গে স্থানীয় এবং ধীর গতির ট্রাফিকের জন্য ওভারপাস রয়েছে।   জড়িত কর্তৃপক্ষ    দিল্লি ডেভেলপমেন্ট অথরিটি (ডিডিএ)   হরিয়ানা নগর উন্নয়ন কর্তৃপক্ষ (হুডা)   জাতীয় হাইওয়ে কর্তৃপক্ষ (এনএইচএআই)   সেন্ট্রাল রোড রিসার্চ ইনস্টিটিউট (সিআরআরআই)  তথ্যসূত্র   বিষয়শ্রেণী:ভারতের এক্সপ্রেসওয়ে বিষয়শ্রেণী:উত্তরপ্রদেশের এক্সপ্রেসওয়ে বিষয়শ্রেণী:দিল্লির সড়ক বিষয়শ্রেণী:হরিয়ানার এক্সপ্রেসওয়ে
জাতি () বা জন্ম হলো বৌদ্ধ দর্শন মতে দৈহিক জন্ম; পুনর্জন্ম, সংসারের মধ্যে নতুন জীবিত সত্তার উদ্ভব; এবং মানসিক ঘটনার উদ্ভবের জন্য।   তাৎপর্য  চতুরার্য সত্যের শিক্ষার মধ্যে, জাতি শারীরিক জন্মকে বোঝায় এবং দুঃখ হিসাবে যোগ্য: এখন, সন্ন্যাসীরা, দুঃখের মহৎ সত্য হলো: জন্ম (জাতি) হলো দুঃখ, বার্ধক্য হলো দুঃখ, মৃত্যু হলো দুঃখ।  ঐতিহ্যগত বৌদ্ধ চিন্তাধারায় জন্মের চারটি রূপ রয়েছে:  ডিম থেকে জন্ম (অণ্ডজ)- যেমন পাখি, মাছ বা সরীসৃপ;  গর্ভ থেকে জন্ম (জরায়ুজ)-অধিকাংশ স্তন্যপায়ী প্রাণী এবং কিছু পার্থিব দেবের মতো;  আর্দ্রতা থেকে জন্ম (সংসবেদজ)-সম্ভবত এমন প্রাণীদের চেহারাকে নির্দেশ করে যাদের ডিমগুলি আণুবীক্ষণিক, যেমন পচা মাংসে শূককীট দেখা যায়;  রূপান্তর দ্বারা জন্ম (উপপদুক)- দেবদের মতো অলৌকিক বস্তুকরণ।  জাতি হলো প্রতীত্যসমুৎপাদ-এর দ্বাদশ নিদানের মধ্যে একাদশ নিদান, যেখানে এটি পুনর্জন্ম এবং মানসিক ঘটনার উদ্ভব উভয়কেই উল্লেখ করতে পারে।  থেরবাদ অভিধম্মের দ্বিতীয় গ্রন্থ বিভঙ্গ, এটিকে উভয় উপায়ে বিবেচনা করে। সুত্তন্তভনিয-এ এটিকে পুনর্জন্ম হিসাবে বর্ণনা করা হয়েছে, যা (ভাব) হওয়ার দ্বারা শর্তযুক্ত এবং জীবের মধ্যে বার্ধক্য এবং মৃত্যু (জরামরণ) জন্ম দেয়। অভিধম্মভজনিয-এ এটাকে মানসিক ঘটনার উদ্ভব হিসেবে ধরা হয়।   তথ্যসূত্র    উৎস       আরও পড়ুন  একক সুত্ত  Piyadassi Thera (trans.) (1999). Dhammacakkappavattana Sutta: Setting in Motion the Wheel of Truth (SN 56.11). Retrieved 2007-06-13 from "Access to Insight" at Dhammacakkappavattana Sutta: Setting in Motion the Wheel of Truth.  Thanissaro Bhikkhu (trans.) (1997). Paticca-samuppada-vibhanga Sutta: Analysis of Dependent Co-arising (SN 12.2). Retrieved 2007-06-20 from "Access to Insight" at SN XII.2: Paticca-samuppada-vibhanga Sutta.  Thanissaro Bhikkhu (trans.) (2000). Maha-satipatthana Sutta: The Great Frames of Reference (DN 22). Retrieved 2007-06-20 from "Access to Insight" at Maha-satipatthana Sutta: The Great Frames of Reference.    সুত্ত-সংগ্রহ      ভাষ্য এবং ব্যাখ্যা                      পাণ্ডিত্যপূর্ণ        বিষয়শ্রেণী:বারো নিদান বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:বৌদ্ধ দার্শনিক ধারণা
ইউনিভার্সিটি অব সাউথ অ্যালাবামা (ইউএসএ) বা দক্ষিণ অ্যালাবামা বিশ্ববিদ্যালয় হল অ্যালাবামা অঙ্গরাজ্যের মোবিলের একটি সরকারি গবেষণা বিশ্ববিদ্যালয়। এটি ১৯৬৩ সালের মে মাসে অ্যালাবামা আইনসভা দ্বারা তৈরি করা হয়েছিল এবং অ্যালাবামা বিশ্ববিদ্যালয় দ্বারা মোবিলে পরিচালিত বিদ্যমান সম্প্রসারিত কর্মসূচিগুলিকে প্রতিস্থাপন করেছিল। প্রথম পঠন-পাঠন ১৯৬৪ সালের জুন মাসে অনুষ্ঠিত হয়েছিল, যেখানে ২৭৬ জন শিক্ষার্থী ভর্তি হয়েছিল; প্রথম সমাবর্তন ১৯৬৭ সালের জুন মাসে অনুষ্ঠিত হয়েছিল, এই অনুষ্ঠানে ৮৮ টি ব্যাচেলর ডিগ্রি প্রদান করা হয়েছিল।  বিশ্ববিদ্যালয়টি দশটি মহাবিদ্যালয় ও বিদ্যালয়ে বিভক্ত, যা অ্যালাবামার দুটি রাষ্ট্র-সমর্থিত চিকিৎসা শিক্ষা প্রতিষ্ঠানের মধ্যে একটি অন্তর্ভুক্ত করে। দক্ষিণ অ্যালাবামা বিশ্ববিদ্যালয়ে ২০১৮ সালে ১৫,০৯৩ জন শিক্ষার্থীর তালিকাভুক্তি ছিল। ২০১৯ সালের বসন্তের মধ্যে, বিশ্ববিদ্যালয়টি ৯০,০০০-এর বেশি ডিগ্রি প্রদান করেছিল। এটি "আর২: ডক্টরাল বিশ্ববিদ্যালয় - উচ্চ গবেষণা কার্যকলাপ"-এর মধ্যে শ্রেণীবদ্ধ।  বিশ্ববিদ্যালয়ের বার্ষিক বেতন ৬,০০০ জন কর্মী সহ $৪০০ মিলিয়নেরও বেশি (মার্কিন), এবং মোবিলে দ্বিতীয় বৃহত্তম নিয়োগকর্তা।University of South Alabama, Office of Public Relations, "Quick Facts.". Southalabama.edu (2011-01-25). সংগ্রহের তারিখ ২৯ অক্টোবর ২০২২ বিশ্ববিদ্যালয়টি দাবি করে, যে প্রতিষ্ঠাটির বার্ষিক ৩ বিলিয়ন মার্কিন ডলারের অর্থনৈতিক প্রভাব রয়েছে।   অধ্যয়ন বিষয়ক  থাম্ব|বাম|দ্য প্যাট ক্যাপস কোভি কলেজ অব অ্যালাইড হেলথ অ্যান্ড কলেজ অব নার্সিং  বিশ্ববিদ্যালয়টি দশটি মহাবিদ্যালয় ও বিদ্যালয়ে স্নাতকার্থী ও স্নাতক উপাধির একটি পরিসীমা প্রদান করে। বেশ কিছু কার্যক্রম স্নাতকার্থী উপাধি ছাড়াও মাস্টার্স স্তরের উপাধি প্রদান করে। আবার্ন বিশ্ববিদ্যালয়ের সহযোগিতায় প্রদত্ত ডক্টর অব ফার্মেসি ডিগ্রি সহ ডক্টরাল স্তরের উপাধিগুলি বিভিন্ন ক্ষেত্রে দেওয়া হয়।  বিশ্ববিদ্যালয় নিকটবর্তী বল্ডউইন কাউন্টির ফেয়ারহপ বিদ্যায়তনেও পঠন-পাঠন প্রদান করে, এবং উপসাগরীয় উপকূলে ২০১৫ সালে নতুন উপসাগরীয় উপকূল বিদ্যায়তন খুলেছে। দক্ষিণ অ্যালাবামার স্নাতকার্থী শিক্ষার্থীরা সব মিলিয়ে ৫০ টিরও বেশি ব্যাচেলর উপাধি ও শংসাপত্র কার্যক্রম থেকে বেছে নিতে পারে, যখন প্রতিষ্ঠানে ৪০ টিরও বেশি মাস্টার্স ডিগ্রি কার্যক্রম রয়েছে। দক্ষিণ অ্যালাবামা বিশ্ববিদ্যালয়টি ২০১১ সালের হিসাবে দক্ষিণ মার্কিন যুক্তরাষ্ট্রের ২২তম সেরা সরকারি বিশ্ববিদ্যালয় এবং সামগ্রিকভাবে ৫২তম (দক্ষিণে)। এটির গ্রহণযোগ্যতার হার ৮৬.৫ শতাংশ।  তথ্যসূত্র  বহিঃসংযোগ     সাউথ অ্যালাবামা অ্যাথলেটিক্স ওয়েবসাইট  বিষয়শ্রেণী:দক্ষিণ অ্যালাবামা বিশ্ববিদ্যালয় দক্ষিণ বিশ্ববিদ্যালয় বিষয়শ্রেণী:মোবিলের বিশ্ববিদ্যালয় ও মহাবিদ্যালয়, অ্যালাবামা বিষয়শ্রেণী:১৯৬৪-এ প্রতিষ্ঠিত শিক্ষা প্রতিষ্ঠান বিষয়শ্রেণী:সাদার্ন অ্যাসোসিয়েশন অব  কলেজ অ্যান্ড স্কুল কর্তৃক স্বীকৃত বিশ্ববিদ্যালয় ও মহাবিদ্যালয় বিষয়শ্রেণী:অ্যালাবামা চিকিৎসা বিদ্যালয় বিষয়শ্রেণী:১৯৬৪-এ অ্যালাবামায় প্রতিষ্ঠিত বিষয়শ্রেণী:যুক্তরাষ্ট্রের বিএসএল৩ গবেষণাগার বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
রংপুর কারিগরি প্রশিক্ষণ কেন্দ্র রংপুর জেলার একটি সরকারি কারিগরি শিক্ষা ও প্রশিক্ষণ কেন্দ্র। প্রতিষ্ঠানটি বহুমুখী দক্ষতা উন্নয়ন প্রশিক্ষণের মাধ্যমে দেশীয় ও বিদেশি শ্রমবাজারে যোগ্য মানবসম্পদ তৈরিতে ভূমিকা রাখছে। এটি সাধারণত টিটিসি, রংপুর নামেই পরিচিত।   ইতিহাস  রংপুর কারিগরি প্রশিক্ষণ কেন্দ্র ২০০৮ সালে কার্যক্রম শুরু করে। প্রতিষ্ঠার লক্ষ্য ছিল স্থানীয় বেকার যুবক-যুবতীদের দক্ষতা উন্নয়ন ও কর্মসংস্থান সৃষ্টি করা, এবং বিদেশে কর্মসংস্থানের সুযোগ বৃদ্ধি করা।     প্রশিক্ষণ কার্যক্রম  প্রতিষ্ঠানটি বিভিন্ন ট্রেডে প্রশিক্ষণ দিয়ে থাকে। এসব কোর্সের মধ্যে উল্লেখযোগ্যঃ    ইলেকট্রিক্যাল ইনস্টলেশন ও মেইনটেন্যান্স    ওয়েল্ডিং    কনজ্যুমার ইলেকট্রনিক্স    কম্পিউটার অপারেশন    মোবাইল ফোন সার্ভিসিং    রেফ্রিজারেশন ও এয়ার কন্ডিশনিং    টেইলারিং ও ড্রেস মেকিং    মোটর ড্রাইভিং ও মেইনটেন্যান্স    গ্রাফিক্স ডিজাইন    আইটি সাপোর্ট    অটোমোটিভ মেকানিক্স    বিদেশি ভাষা শিক্ষা (ইংরেজি, আরবি ইত্যাদি)     অর্জন  প্রতিষ্ঠানটি ২০০৮ সাল থেকে ২০২৪ সাল পর্যন্ত মোট ৩৫,০৪৪ জনকে প্রশিক্ষণ প্রদান করেছে। এর মধ্যে ৩০,৭৮২ জন কর্মসংস্থাপিত হয়েছেন — পুরুষ ২৫,১০৭ জন এবং নারী ৫,৬৭৫ জন। বিদেশে কর্মসংস্থাপিত প্রশিক্ষণার্থীর সংখ্যা ক্রমবর্ধমান, যা স্থানীয় অর্থনীতিতে গুরুত্বপূর্ণ অবদান রাখছে।    তথ্যসূত্র   বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুরের বিশ্ববিদ্যালয় ও মহাবিদ্যালয়
অস্বীকৃত ধর্ষণ একটি যৌন অভিজ্ঞতা হিসাবে সংজ্ঞায়িত করা হয় যা ধর্ষণের আইনি প্রয়োজনীয়তা পূরণ করে, কিন্তু শিকার দ্বারা ধর্ষণ হিসাবে লেবেল করা হয় না। পরিবর্তে, ভুক্তভোগী অভিজ্ঞতাটিকে "খারাপ যৌনতা", একটি "ভুল যোগাযোগ",  বা একটি দুঃখজনক হুক-আপ হিসাবে লেবেল করতে পারে। পরিচিত ধর্ষণ, ডেট ধর্ষণ বা বৈবাহিক ধর্ষণের শিকারদের মধ্যে এই প্রতিক্রিয়াটি প্রায়শই স্বীকৃত।   ঐতিহাসিক শিকড়  ধর্ষণের সংজ্ঞা সময় এবং সংস্কৃতিতে পরিবর্তিত হয়েছে, প্রায়শই সমাজের সামাজিক অন্তঃপ্রবাহকে প্রতিনিধিত্ব করে। নারীদের সমান অধিকার লাভ করা এবং গির্জা ও রাষ্ট্রের বিচ্ছিন্নতা বৃদ্ধি পাওয়ার সাথে সাথে ধর্ষণের সংজ্ঞা ধীরে ধীরে পরিবর্তিত হয়েছে।  পিতৃতান্ত্রিক মতবাদের অধীনে, নারীরা "আইনতভাবে তার স্বামীর আচ্ছাদন, তার অধিকার হিসাবে বিবেচিত হত।"  নারীকে বস্তু বা সম্পত্তির পদে অর্পণ করা বেশিরভাগ সংস্কৃতিতে অন্তর্নিহিত ছিল। ঔপনিবেশিক সময়ে, যৌন কার্যকলাপ গির্জা দ্বারা নিয়ন্ত্রিত ছিল। ফলস্বরূপ, ধর্ষণকে সেই পুরুষের বিরুদ্ধে অপরাধ হিসেবে গণ্য করা হত যিনি নির্যাতিতা মহিলার "মালিকানায়" ছিলেন, যেমনটি মহিলা নিজেই বিরোধিতা করতো। ২০ শতক পর্যন্ত, নারীদের নৈতিকভাবে অপবিত্র হিসাবে দেখা হত যদি তারা কোন অ-বৈবাহিক যৌন সম্পর্ক করে, সম্মতিক্রমে হোক বা না হোক।  ১৯৭০-এর দশকে নারীর মুক্তির আন্দোলন শুরু হয়, যা নারীর শারীরিক স্বায়ত্তশাসন, প্রজনন অধিকার এবং যৌন অভিব্যক্তি দ্বারা চিহ্নিত। নারীবাদে দৃঢ় বিশ্বাস আন্দোলনকে সংজ্ঞায়িত করেছে। এ কারণে ধর্ষণের ধারণা পাল্টে যায়। নারীবাদী লেখকরা পরামর্শ দিয়েছিলেন যে ধর্ষণ কেবলমাত্র পুরুষদের দ্বারা মহিলাদের উপর নিয়ন্ত্রণ রাখার জন্য ব্যবহৃত একটি হাতিয়ার। তারা যুক্তি দিয়েছিলেন যে ধর্ষণ শুধুমাত্র অপরিচিতদের দ্বারা ঘটেনি, বরং পরিচিত, অংশীদার, বন্ধু এবং সম্ভাব্য এমনকি পরিবারের সদস্যরাও জড়িত। তারা এই ধারণাটিকেও চ্যালেঞ্জ করতে শুরু করে যে ধর্ষণ শুধুমাত্র শিকারের দোষ। এই সামাজিক বিবর্তন সত্ত্বেও, অনেক ভুক্তভোগী এখনও তাদের অভিজ্ঞতাকে আক্রমণ হিসাবে স্বীকার করতে ব্যর্থ হন।   তথ্যসূত্র    আরও পড়া    RAINN- ধর্ষণ অপব্যবহার এবং অজাচার জাতীয় নেটওয়ার্ক  এনআইইউ রেপ মিথ বাস্টিং আর্কাইভড   ব্রাউনমিলার, এস. (1975)। আমাদের ইচ্ছার বিরুদ্ধে: পুরুষ, মহিলা এবং ধর্ষণ।  গ্রিফিন, এস. (1971)। ধর্ষণ: সর্ব-আমেরিকান অপরাধ।  Millet, K. (1970)। যৌন রাজনীতি।  বিষয়শ্রেণী:ধর্ষণ সংক্রান্ত আইন
thumb|উদ্যাটির প্রবেশদ্বার thumb|পাথরের ফলিত শরাইঘাটর রণের দৃশ্য শরাইঘাট রণ স্মৃতি উদ্যান উত্তর গুয়াহাটির আগিয়াঠুরিতে আছে। উদ্যানটি ব্রহ্মপুত্র-এর উত্তরপারে আছে। এই উদ্যানটি গুয়াহাটি মহানগর উন্নয়ন কর্তৃপক্ষের তৈরি করা। এই উদ্যানটি শরাইঘাটের যুদ্ধ-এর স্মৃতিতে তৈরি করা যে যুদ্ধ আহোম এবং মোগলদের মধ্যে ১৬৭১ সালে হয়েছিল। উদ্যানটির মধ্যে চারিজন যোদ্ধার ব্রোঞ্জের মূর্তি আছে। পাথরের একটি ফলকে যুদ্ধের অল্প বিবরণও আছে। এগুলি শিল্পী বীরেন্দ্র সিন্‌হা এবং শান্তি নিকেতন-এর নিপুণ শিল্পীদের তৈরি।. thumb|উদ্যানে আহোম যোদ্ধার যুদ্ধর ভঙ্গীমার মূর্তি   তথ্যসূত্র   বিষয়শ্রেণী:আসামের দর্শনীয় স্থান বিষয়শ্রেণী:উত্তর গুয়াহাটি
জন জর্জ ডিফেনবাকার (সেপ্টেম্বর ১৮, ১৮৯৫ – অগাস্ট ১৬, ১৯৭৯) ২১ শে জুন, ১৯৫৭ থেকে ২২ এপ্রিল, ১৯৬৩ সাল পর্যন্ত কানাডা এর ১৩ ম প্রধানমন্ত্রী কানাডার প্রধানমন্ত্রীদের তালিকা। তিনি একমাত্র প্রগতিশীল কংগ্রেস পার্টি কানাডা প্রগতিশীল রক্ষণশীল পিসি বা ১৯৩২ সালের আগে এবং ১৯৭৯ সালের আগে পার্টি নেতা নির্বাচনে জয়লাভ করার জন্য তিন বার করে বিজয়ী হয়েছিলেন, যদিও হাউস অব কমন্স অফ কানাডা এর সংখ্যাগরিষ্ঠ আসনগুলির মধ্যে মাত্র একবার।  ডাইফেনবকার ১৮৯৫ সালে ছোট্ট শহর নিউস্ট্যাড, অ্যান্টরিয়ায় দক্ষিণপশ্চিমে ন্ডিওরিয়ায় সালে জন্মগ্রহণ করেন। ১৯০৩ সালে, তার পরিবার উত্তরপশ্চিম অঞ্চল উত্তর-পশ্চিম অঞ্চলসমূহ এর অংশে পশ্চিমে চলে যান। শীঘ্রই সাসকাচোয়ান প্রদেশ প্রদেশে পরিণত হন। তিনি প্রদেশে বড় হয়েছিলেন এবং অল্প বয়স থেকেই রাজনীতিতে আগ্রহী ছিলেন। প্রথম বিশ্বযুদ্ধ সংক্ষিপ্ত পরিসেবার পরে, ডিফেনবার্কার একটি সুপরিচিত অপরাধমূলক প্রতিরক্ষা আইনজীবী হয়ে ওঠে। তিনি ১৯২০ ও ১৯৩০ সালের মধ্যবর্তী নির্বাচনে সামান্য সাফল্যের সাথে নির্বাচনে অংশ নেননি শেষ পর্যন্ত ১৯৪০।   তথ্যসূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:কানাডার প্রধানমন্ত্রী বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:জার্মান বংশোদ্ভূত কানাডীয় ব্যক্তি বিষয়শ্রেণী:স্কটিশ বংশোদ্ভূত কানাডীয় ব্যক্তি বিষয়শ্রেণী:স্নায়ুযুদ্ধের ব্যক্তি বিষয়শ্রেণী:কানাডীয় রাজতন্ত্রবাদী বিষয়শ্রেণী:কানাডার রাজার প্রিভি কাউন্সিলের সদস্য
আল ইসলাহ হল একটি বাংলা সাহিত্য পত্রিকা। বাঙালি মুসলমানদের মাতৃভাষা বাংলায় সাহিত্যচর্চায় উদ্বুদ্ধ করার লক্ষ্যে বিশ শতকের তৃতীয় দশকে সিলেট থেকে আল ইসলাহ পত্রিকা প্রথম প্রকাশিত হয়। শুরুতে পত্রিকাটি অভিযান নামে বের হতো। পরবর্তীতে তা আল ইসলাহ নাম ধারণ করে। পত্রিকাটির প্রধান লক্ষ্য ছিলো মাতৃভাষায় ইসলামি সংস্কৃতি ও তমদ্দুনের বিকাশ।   ইতিহাস  সিলেটের মুসলমান সমাজকে মাতৃভাষাচর্চায় আগ্রহী করে তোলার লক্ষ্যে মুহাম্মদ নুরুল হক ছাত্রাবস্থায় হাতে লিখা ত্রৈমাসিক অভিযান পত্রিকা বের করেন। পরবর্তীতে ১৯৩২ সালে তিনি পত্রিকাটি মুদ্রণের সিদ্ধান্ত নেন। এ সময় অভিযান নামটি পরিবর্তিত হয়ে আল ইসলাহ নামে রূপান্তরিত হয়।  ১৩৩৯ বঙ্গাব্দের অগ্রহায়ণ মাসে (নভেম্বর -ডিসেম্বর ১৯৩২) আল ইসলাহ'র প্রথম সংখ্যা প্রকাশিত হয়। প্রথম বর্ষ থেকে একাদশ বর্ষ (অগ্রহায়ণ ১৩৩৯-চৈত্র ১৩৫৬) পর্যন্ত প্রকাশের পর পত্রিকাটি সাময়িকভাবে বন্ধ হয়ে যায়। ১৩৬৩ বাংলা থেকে আল ইসলাহ'র দ্বিতীয় পর্যায়ের যাত্রা শুরু হয়।  ১৯৭১ সালে মুক্তিযুদ্ধ শুরু হলে পত্রিকাটির প্রকাশনা আবারও স্থগিত থাকে। ১৩৮৫ বঙ্গাব্দে আল ইসলাহ পত্রিকার তৃতীয় পর্যায়ের প্রকাশনা শুরু হয় এবং শেষ হয় ১৩৯১ বঙ্গাব্দে। সম্পাদক নুরুল হকের মৃত্যুর ৭ বছর পর ১৪০১ বঙ্গাব্দের শ্রাবণ মাস থেকে রাগিব হোসেন চৌধুরীর সম্পাদনায় নব কলেবরে আল ইসলাহ প্রকাশিত হয় এবং পত্রিকাটির প্রকাশনা এখনো অব্যাহত আছে।  তথ্যসূত্র   বিষয়শ্রেণী:বাংলা সাহিত্য পত্রিকা
রেজওয়ান শাহরিয়ার সুমিত একজন বাংলাদেশী চলচ্চিত্র পরিচালক এবং চিত্রনাট্যকার। তাঁর প্রথম পূর্ণদৈর্ঘ্য চলচ্চিত্র নোনা জলের কাব্য (২০২১)। নোনা জলের কাব্য ২০২১ সালে ছয়টি বিভাগে বাংলাদেশ সরকারের জাতীয় চলচ্চিত্র পুরস্কার লাভ করে।    প্রাথমিক জীবন  সুমিত এর বাবা বাংলাদেশের একজন বিশিষ্ট কৃষিবিদ ও বাংলাদেশ আওয়ামী লীগের সভাপতিমণ্ডলীর সদস্য আব্দুর রাজ্জাক। তাঁর মা একজন শিক্ষক, তিনি ঢাকা’স্থ আবুজর গিফারী কলেজ এর অধ্যক্ষ হিসেবে অবসরগ্রহণ করেন। বাবা মায়ের বড় সন্তান তিনি। তার ছোট ভাই একজন ব্যাংক কর্মকর্তা। ছোট বোন  একজন তড়িৎ প্রকৌশলী এবং বর্তমানে ওয়াশিংটন ইউনিভার্সিটিতে বায়োমেডিক্যাল ইন্জিনিয়ারিং বিষয়ে স্নাতকোত্তর পড়াশোনা করছেন।  সুমিত ঢাকা বিশ্ববিদ্যালয়ের আইবিএ (ইনস্টিটিউট অব বিজনেস অ্যাডমিনিস্ট্রেশন) তে পড়াশোনা করেন। পরবর্তীতে তিনি নিউ ইয়র্ক বিশ্ববিদ্যালয়ের টিশ স্কুল অব দি আর্টসে পরিচালনা ও প্রযোজনা বিষয়ে উচ্চতর ডিগ্রি অর্জন করেন।   চলচ্চিত্র জীবন  বাংলাদেশ ও ফ্রান্সের যৌথ প্রযোজনায় তাঁর পরিচালিত প্রথম পূর্ণদৈর্ঘ্য চলচ্চিত্র নোনাজলের কাব্য। এটি কানাডার দক্ষিণ এশীয় চলচ্চিত্র প্রতিযোগিতা MISAFF-এ দুটি পুরস্কার জয় পায়। ২০২১ সালের জাতীয় চলচ্চিত্র পুরস্কারে এটি যৌথভাবে শ্রেষ্ঠ চলচ্চিত্র ক্যাটাগরিতে পুরস্কার পায়। একইসাথে তিনি শ্রেষ্ঠ চলচ্চিত্র পরিচালক এবং শ্রেষ্ঠ কাহিনিকারের পুরস্কার পেয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী পুরুষ চিত্রনাট্যকার বিষয়শ্রেণী:শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী